**Xunzi** (chinés tradicional e simplificado: 荀子; *pinyin*: *Xúnzǐ*; Wade-Giles: *Hsün2-tzu3*; "Mestre Xun"), tamén coñecido como **Xun Kuang** (chinés tradicional: 荀況; chinés simplificado: 荀况; pinyin: *Xún Kuàng*; Wade-Giles: *Hsün2 K'uang4*), nado no estado de Zhao arredor de 310 ou 314 a.C. e finado no estado de Chu arredor de 235 ou 217 a.C. foi un filósofo e escritor confucianista chinés que viviu durante o período dos Reinos Combatentes e contribuíu ás Cen escolas de pensamento. Un libro coñecido como o *Xunzi* é atribuído tradicionalmente ao autor. As súas obras sobreviviron nunha condición excelente, e foron unha grande influencia na formación das doutrinas oficiais estatais da dinastía Han, mais esta influencia minguou durante a dinastía Tang en relación coa de Mencio.

Xunzi discutiu figuras que ían dende Confucio, Mencio e Zhuangzi, aos lingüistas Mozi, Hui Shi e Gongsun Long e os legalistas Shen Buhai e Shen Dao. Menciona a Laozi como figura por primeira vez na historia chinesa temperá, e fai uso da terminoloxía taoísta, aínda que rexeita a súa doutrina.

Traxectoria
-----------

Xunzi naceu como Xun Kuang. Algúns textos rexistran o seu apelido como Sun (孫) en lugar de Xun, talvez porque ambos os apelidos eran homófonos na antigüidade ou talvez porque Xun era un nome tabú durante o reinado do emperador Xuan de Han (73–48 a.C.), que tiña como nome de pía Xun. Herbert Giles e John Knoblock consideran a teoría do nome tabú como a máis plausible.

Non se coñece nada da súa liñaxe, e os primeiros anos da vida de Xunzi están arrodeados de misterio. As historias de cando viviu están enfrontadas; dise que coñeceu o rei Kuai de Yan durante a época de Mencio, mentres que Liu Xiang afirma que viviu máis de cen anos despois de Mencio. Os rexistros de Sima Qian indican que naceu en Zhao, e no condado de Anze erixiuse un gran memorial no seu suposto lugar de nacemento. Dise que á idade de cincuenta anos foi ao estado de Qi para estudar e ensinar na academia Jixia. O Shi Ji afirma que se converteu en membro da academia durante a época do rei Xiang de Qi, desestimando a historia de que fora o mestre de Han Fei, mais a súa cronoloxía daríalle unha vida de 137 anos.

Despois de estudar e dar clases en Qi, dise que Xunzi visitou o estado de Qin, posiblemente entre 265 e 260 a.C. eloxiou o seu goberno e debateu sobre asuntos militares co Señor Linwu (臨武君) na corte do rei Xiaocheng de Zhao. Máis adiante, Xunzi foi calumniado na corte de Qi e retirouse ao sur do estado de Chu. En 240 a.C. o Señor Chunshen, primeiro ministro de Chu, invitouno a asumir o posto de maxistrado de Lanling (蘭陵令), que inicialmente rexeitou mais logo aceptou. Porén, o Señor Chunshen foi asasinado en 238 por un rival e Xunzi polo tanto perdeu a súa posición. Retirouse, permanecendo en Lanling durante o resto da súa vida e foi enterrado alí. O ano da súa morte é descoñecido, aínda que se viviu para ver o ministerio do seu suposto alumno Li Si, como se conta, viviría ata os noventa anos, falecendo pouco despois do 219 a.C.

Filosofía
---------

Xunzi foi testemuña do caos arredor da caída da dinastía Zhou e do levantamento do estado Qin que defendía "doutrinas centradas no control do estado, mediante o dereito e os castigos" (legalismo chinés). Como Shang Yang, Xunzi cría que as tendencias innatas da humanidade eran o mal e que as normas éticas foran inventadas para rectificar o pobo. A súa variante do confucianismo tiña non obstante un aire máis escuro e pragmático que o optimista confucianismo de Mencio, que tendía a ver os humanos como naturalmente bos, a pesar de que como a maioría dos confucianistas cría que o pobo podía ser refinado mediante a educación e os ritos. Porén, cría que só unha elite podía logralo. Adaptou o confucianismo ás ideas dos moístas e dos legalistas. Con todo, ao contrario que outros confucianistas, Xunzi permitiu que o dereito penal puidese ter un papel lexítimo, aínda que secundario no estado.

Rexeita o *Shang jun shu* e as reclamacións de Zhuangzi de que o camiño cambia cos tempos, dicindo que o camiño fora inventado polos eruditos. Ao final parece que aceptou as estratexias argumentativas dos moístas e o concepto de modelos ou *fa* 法 (que os legalistas tamén aceptaran), dicindo que "o Ru modélaos a partir dos reis antigos". Ao contrario dos legalistas, dá pouca énfase nas regras xerais, avogando polo uso de exemplos particulares como modelos.

Finalmente, rexeitou admitir teorías do estado e da administración fóra do ritual e do autocultivo, argumentando que os cabaleiros, máis que as medidas promovidas polos legalistas, como as fontes de criterio obxectivo. O seu cabaleiro ideal ou *junzi* 君子, rei e gobernador axudado por unha clase de eruditos ou *ru* 儒, está "moi próximo a de Mencio", pero sen a tolerancia do feudalismo (xa que rexeitou os títulos hereditarios e cria que o status do individuo na xerarquía social podía ser determinada só polos seus propios méritos).

Traducións
----------

* Xun Kuang (2019). *Rectificar los nombres: Xun Zi / Zheng Ming: Un capítulo fundamental en el pensamiento confuciano*. Tradución directa ao castelán de Nuno A. Valenzuela Alonso. Miraguano. ISBN 9788478134830

Notas
-----

1. ↑  Knechtges & Shih (2014), p. 1757.
2. ↑  John H. Knoblock. Early China, Vol. 8 (1982–83), páx. 29. The Chronology of Xunzi's Works.
3. 1 2  de Bary, William Theodore; Bloom, Irene, eds. (1999). *Sources of Chinese Tradition: From Earliest Times to 1600* **1**. Nova York: Columbia University Press. pp. 159–160. ISBN 978-0231109390.
4. ↑  Karyn Lai 2017. páx. 55. *An Introduction to Chinese Philosophy*.
5. ↑  Tae Hyun KIM 2010 páx. 18, *Other Laozi Parallels in the Hanfeizi*
6. ↑  Robins, Dan, "Xunzi", 8. Epistemology, The Stanford Encyclopedia of Philosophy (Spring 2017 Edition), Edward N. Zalta (ed.),
7. ↑  Giles, Herbert (1898). *A Chinese Biographical Dictionary*. Londres: Bernard Quaritch. p. 315.
8. ↑  Knoblock, John (1988). *Xunzi: a translation and study of the complete works*. Stanford, CA: Stanford University Press. p. 239. ISBN 0804714517.
9. ↑  John H. Knoblock. Early China, Vol. 8 (1982–83), p.34. *The Chronology of Xunzi's Works*.
10. ↑  Watson, Burton (2003). *Xunzi: Basic Writings*. Columbia University Press. pp. 2, 120, 132–133, 145–146, 148, 154, 163–165, 170, 174. ISBN 978-0231129657.
11. ↑  David R. Knechtges and Taiping Chang 2014. páx. 1759. *Ancient and Early Medieval Chinese Literature* (vols. 3 & 4).
12. ↑  John H. Knoblock. Early China, Vol. 8 (1982–83), páx. 34. *The Chronology of Xunzi's Works*.
13. 1 2 3  Robins, Dan, "Xunzi", 2. The Way of the Sage Kings, The Stanford Encyclopedia of Philosophy (Spring 2017 Edition), Edward N. Zalta (ed.)
14. ↑  Manso, William C. (1987). "Incipient Chinese Bureaucracy and Its Ideological Rationale: The Confucianism of Hsün Tzǔ". *Dialectical Anthropology* **12** (3): 271–284. JSTOR 29790241.
15. 1 2  Robins, Dan, "Xunzi", 4. Education and Punishment, The Stanford Encyclopedia of Philosophy (Spring 2017 Edition), Edward N. Zalta (ed.)
16. 1 2  John Knoblock 1990. páx. 172. Xunzi: Books 7-16.
17. ↑  (R. Eno), 2010 páx. 1. Legalism and Huang-Lao Thought Arquivado 21 de marzo de 2019 en Wayback Machine.. Indiana University, Early Chinese Thought [B/E/P374].
18. ↑  Burton Watson 2003. Xunzi: Basic Writings. 

	* Robins, Dan, "Xunzi", 2. The Way of the Sage Kings, The Stanford Encyclopedia of Philosophy (Spring 2017 Edition), Edward N. Zalta (ed.),
19. ↑  "Rectificar los nombres: Xun Zi / Zheng Ming: un capítulo fundamental en el pensamiento confuciano — 正名 (Zheng Ming) — La literatura china traducida en España". *dtieao.uab.cat*. Consultado o 2023-12-05.

Véxase tamén
------------

### Bibliografía

* Cua, A.S. (1985). *Ethical Argumentation: A Study in Hsün Tzu's Moral Epistemology*. Honolulu: University of Hawaii Press. ISBN 0-8248-0942-4.
* Knechtges, David R.; Shih, Hsiang-lin (2014). "*Xunzi* 荀子". En Knechtges, David R.; Chang, Taiping. *Ancient and Early Medieval Chinese Literature: A Reference Guide, Part Three*. Leiden: Brill. pp. 1757–65. ISBN 978-90-04-27216-3.
* Loewe, Michael (1993). "*Hsün tzu* 荀子". En Loewe, Michael. *Early Chinese Texts: A Bibliographical Guide*. Berkeley: Society for the Study of Early China; Institute of East Asian Studies, University of California Berkeley. pp. 178–88. ISBN 1-55729-043-1.
* Munro, Donald J. (2001). *The Concept of Man in Early China*. Ann Arbor, MI: University of Michigan. ISBN 978-0892641512.
* Schwartz, Benjamin I. (1985). *The World of Thought in Ancient China*. Cambridge, MA.: Harvard University Press. ISBN 0-674-96190-0.

### Ligazóns externas

* 荀子 (La literatura china traducida en España)
* Xun Zi en Curlie *(en inglés)*
* Hsun Tzu historical information and writing excerpts
* Article from the Internet Encyclopedia of Philosophy
* Full text of the Xunzi *(en chinés)*
* Quotes by Xunzi
* "Tell me and I forget; teach me and I may remember; involve me and I will learn"

|  |  |
| --- | --- |
| Control de autoridades | 
* Wd: Q216072
* WorldCat
* VIAF: 163230770
* BIBSYS: 90081981
* BNE: XX5253102
* BNF: 12096059d
* BRE: 4177590
* CERL: cnp00398546
* CiNii: DA01021822
* DeutscheBio: 118707388
* EBID: ID
* FAST: 1859160
* GEC: 0151771
* GND: 118707388
* ISNI: 0000 0001 1821 9842
* LCCN: n50071210
* NDL: 00626983
* NKC: jn19990210593
* NLA: 36730679
* NTA: 139114033
* OL: OL1077325A
* SUDOC: 02930654X

 |